Ամեն ինչից հետո

**«Ամեն ինչից հետո»** (), ամերիկյան մելոդրամա ժանրի ֆիլմ, որն ստեղծվել է Աննա Թոդդի հանրաճանաչ «Հետո» վիպաշարի հիման վրա։ Ֆիլմը հանդիսանում է «Հետո» ֆիլմաշարի հինգերորդ և վերջին մասը, չորրորդ՝ «Երկար երջանկությունից հետո» ֆիլմի շարունակությունն է։ Ֆիլմի պրեմիերան ԱՄՆ-ում կայացել է 2023 թվականի սեպտեմբերի 13-ին։

Քննադատները հիմնականում անտեսել են ֆիլմի թողարկումը, սակայն առկա գրախոսականները հիմնականում բացասական են եղել։

## Սյուժե
Հարդինը խոսում է իր ծնողների հետ և փորձում է մոռանալ Թեսային, երբ անցնում է իր հաջորդ գիրքը գրելուն։

Հարդինը տանջվում է, որ Թեսան ցանկանում է առաջ շարժվել և իր կողքին չլինել, մինչդեռ Հարդինը ցանկանում է նրա հետ լինել։ Թեսան Հարդինին ասում է առաջ շարժվել։ Հետո Հարդինը մեկնում է Լիսաբոն (Պորտուգալիա), որպեսզի խնդրի Նատալիին ներել իրեն այն ամենի համար, ինչ նա արել է իրեն նախկինում։ Երբ նա դեմ առ դեմ հայտնվում է Նատալիի հետ ցանկանում է, որ Հարդինը հեռանա։ Հետագայում Հարդինը հանդիպում է Սեբաստիանին (Նատալիի ընկերոջը), որն ատում է Հարդինին։ Այս դեպքերից հետո Հարդինի ու Թեսայի միասին լինելու հարցը մնում է առեղծված։

## Դերերում
* Հիրո Ֆայնս Թիֆին - Հարդին Սքոթ
* Ջոզեֆին Լենգֆորդ - Թեսա Յանգ
* Լուիզ Լոմբարդ - Թրիշ Դենիելս
* Սթիվեն Մոյեր - Քրիստիան Վենս
* Միմի Քին - Նատալի
* Բենջամին Մասկոլո - Սեբաստիան
* Կորա Քըրք - Ֆրեյա
* Ռոզա Էսկոդա - Քեթ
* Ջեսիկա Ուեբեր - Մեդի
* Էլլա Մարտին - Նաոմի
* Ռոբ Էստես - Քեն Սքոթ
* Արիել Քեբել - Քիմբերլի Վենս
* Միրա Սորվինո - Քերոլ Յանգ
* Ֆրենսիս Թերներ - Կարեն Սքոթ
* Չանս Պերդոմո - Լենդոն
* Կիանա Մադեյրա - Նորա
* Կարտեր Ջենկինս - Ռոբերտ
* Անտոն Կոտտաս - Սմիթ
* Այա Իվանովա - Էմերի
* Բրայան Փիթ (պրոդյուսեր) - Պորտուգալիայի սրճարանի այցելուներից մեկը (էպիզոդիկ դեր)
* Նիյի Ակին - երիտասարդ Մարկ, Հարդինի ընկերը
* Հարիսոն Օստերֆիլդ - երիտասարդ Ջեյմս, Հարդինի ընկերը

## Արտադրություն և թողարկում
Ֆիլմի գոյությունը գաղտնի է պահվել մինչև «Երկար երջանկությունից հետո» ֆիլմի համաշխարհային պրեմիերան, որտեղ դերասան Ֆայնս-Թիֆինը հայտարարել է, որ իրենք նոր են ավարտել հինգերորդ ֆիլմի նկարահանումները և անվանումը նշանակվել է «Ամեն ինչից հետո»։ Գլխավոր դերասանները շեշտել են, որ նրանք կատարելու են Թես Յանգի և Հարդին Սքոթի դերերը։

Ֆիլմը նկարահանվել է Պորտուգալիայում 2022 թվականին, ինչպես նաև ցուցադրվել են կադրեր, որոնք նկարահանվել են ռեժիսոր Քասթիլ Լենդոնի կողմից 2020 թվականին Բուլղարիայում՝ «Հետո» ֆիլմաշարի երրորդ և չորրորդ ֆիլմերի նկարահանումների ժամանակ։ Պրոդյուսեր Ջենիֆեր Գիբգոտը 2023 թվականին հայտնել է, որ ռեժիսոր Քասթիլ Լենդոնը և ֆիլմի դերասաններ Ջոզեֆին Լենգֆորդը և Հիրո Ֆայնս Թիֆինy մասնակցել են հինգերորդ ֆիլմի սցենարական աշխատանքներին։

ԱՄՆ-ում ֆիլմը թողարկվել է սահմանափակ թողարկումով 2023 թվականի սեպտեմբերի 13-ին Voltage Pictures-ի կողմից։ 2023 թվականի հոկտեմբերի 3-ին ԱՄՆ-ում ֆիլմը թողարկվել է ըստ պահանջի տարբերակով, իսկ 2023 թվականի հոկտեմբերի 6-ին այն հասանելի է դարձել Prime Video-ում։

## Շարունակություն
2021 թվականի ապրիլին Լենդոնը հայտարարել է, որ ֆիլմաշարի փրիքվելը և  գլխավոր հերոսների երեխաների մասին սփին-օֆֆ շարունակությունը գտնվում են մշակման փուլում։ Սակայն Voltage Pictures-ի դիստրիբյուտորը 2023 թվականին հայտարարել է, որ ֆիլմը լինելու է ֆիլմաշարի եզրափակիչ մասը։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Վեպերի էկրանավորումներ